Document ID: 31999R0012

Komisijas Regula (EK) Nr. 12/1999
(1999. gada 7. janvāris),
ar kuru groza Regulu (EK) Nr. 1921/95, ar ko nosaka sīki izstrādātus noteikumus augļu un dārzeņu pārstrādes produktu importa licenču sistēmas piemērošanai, un atceļ Regulu (EEK) Nr. 3566/90
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2199/97 [2], un jo īpaši tās 11. panta 2. punktu,
tā kā pielikumā Komisijas Regulai (EK) Nr. 1921/95 [3], kas grozīta ar Regulu (EK) Nr. 2427/95 [4], uzskaitīti produkti, kuru importam vajadzīgas licences, un attiecīgie saistību nodrošinājumi; tā kā importa kontrolē gūtā pieredze, kā arī tirdzniecības un statistikas metožu attīstība ļauj pielikumā svītrot dažus produktus; tā kā pēc šādas svītrošanas Regulas (EK) Nr. 1921/95 6. pantam vairs nav nozīmes un tas būtu jāsvītro;
tā kā saskaņā ar tarifu ierobežojumiem, kas pārstrādātiem skābajiem ķiršiem no bijušās Dienvidslāvijas republikas Maķedonijas noteikti ar Padomes Regulu (EK) Nr. 77/98 [5] un tiek pārvaldīti atbilstīgi Komisijas Regulai (EK) Nr. 123/98 [6], produkti ar KN kodu ex08134095 būtu jāiekļauj to produktu sarakstā, kuru importam vajadzīgas licences, un būtu jānosaka atbilstīgais saistību nodrošinājums;
tā kā Komisijas Regulā (EEK) Nr. 3566/90 [7], kas grozīta ar Regulu (EK) Nr. 1032/95 [8], ietverts to produktu saraksts, kuriem piemērojams Regulas (EK) Nr. 1921/95 2. panta 2. punkts; tā kā, no vienas puses, Komisijas Regulā (EK) Nr. 2125/95 [9], kurā jaunākie grozījumi izdarīti ar Regulu (EK)Nr. 2493/98 [10], paredzēti noteikumi, kas attiecas uz konservētām sēnēm, un Komisijas Regulā (EK) Nr. 122/98 [11], kura grozīta ar Regulām (EK) Nr. 1057/98 [12] un (EK) Nr. 123/98, paredzēti noteikumi, kas attiecas uz pārstrādātiem skābajiem ķiršiem, kuru izcelsme ir Bosnijas un Hercegovinas Republikā un Horvātijas Republikā, kā arī bijušajā Dienvidslāvijas republikā Maķedonijā un, no otras puses, šķiet nevajadzīgi saglabāt šo sarakstu attiecībā uz citiem produktiem un izcelsmi; tā kā skaidrības un efektīvas pārvaldības labad Regula (EEK) Nr. 3566/90 būtu jāatceļ;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1921/95 groza šādi:
1. Svītro 6. pantu.
2. Pielikumu aizstāj ar šīs regulas pielikumu.
2. pants
Atceļ Regulu (EEK) Nr. 3566/90.
3. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 7. janvārī

Labels: 3
17
18